સૌથી પહેલા પૂંઠા ઉપર પેન્સિલથી તમારા મનગમતા ગણપતિ દોરો. ત્યારબાદ તેમાં તમારા મનગમતા કલર પૂરો. હવે કાતરથી સાચવીને દોરેલા ગણપતિને કાપો. કલર પૂરેલા ગણપતિમાં રંગીન ટીલડાની મદદથી સુશોભન કરો. ગણપતિના મુગટ ઉપર, તેની સૂંઢ ઉપર તેમજ તેના કાન ઉપર સરસ મજાના રંગબેરંગી ટીલડા લગાવો.. તમે તેના પર તમારી મરજી મુજબ પણ સુશોભન કરી શકો છો. તમે ટીલડાની જગ્યાએ રંગીન સ્ટોન તેમજ રંગીન બટનનો પણ ઉપયોગ કરી શકો છો. બાળગણેશના મુગટ ઉપર તમે રંગીન લેસની મદદથી પણ સુશોભન કરી શકો છો. તૈયાર ગણપતિના બંને છેડા ઉપર નાના કાણા પાડો અને બંને બાજુ દોરી બાંધો. પહેરવા માટે તૈયાર છે તમારા ગણપતિ.